EELNÕU

23.04.2025

**Meresõiduohutuse seaduse muutmise seadus**

**§ 1. Meresõiduohutuse seaduse muutmine**

Meresõiduohutuse seaduses tehakse järgmised muudatused:

**1)** paragrahvi 501 lõikes 2 ning § 504 lõike 2 teises lauses asendatakse sõnad „sadama reidile“ sõnaga „ankrualale“;

**2)** paragrahvi 504 lõige 1 muudetakse ja sõnastatakse järgmiselt:

„(1) Transpordiamet arvestab veeteetasu üks kord ööpäevas laeva saabumise eest sadamasse või ankrualale, kui ankrualal olles laeva lastitakse, lossitakse, täiendatakse varudega (toit, vesi jms), remonditakse või on laev muul sellisel viisil seotud äritegevusega.“;

**3)** paragrahvi 509 lõike 1 punktis 10 ning § 681 lõikes 4 asendatakse sõna „reid“ sõnaga „ankruala“ vastavas käändes;

**4)** paragrahvi 504 lõige 11 tunnistatakse kehtetuks;

**5)** paragrahvi 504 lõikes 12 asendatakse tekstiosa „mitme sadama reidile, mis asuvad eri sadamate piirkondades“ sõnadega „mitmele ankrualale“;

**6)** paragrahvi 505 lõikes 2asendatakse arv „0,12“ arvuga „0,25“;

**7)** paragrahvi 505 täiendatakse lõikega 21 järgmises sõnastuses:

„(21) Laeva ühikuhind on 0,30 eurot.“;

**8)** paragrahvi 505 lõige 3 muudetakse ja sõnastatakse järgmiselt:

„(3) Jääklassiga 1A või 1A Super või nendele vastava jääklassiga laeva ühikuhind on 0,27 eurot.“;

**9)** paragrahvi 505 lõikest 4 jäetakse välja tekstiosa „, merematkelaeval 12 000 eurot“;

**10)** paragrahvi 509 täiendatakse lõikega 11 järgmises sõnastuses:

„(11) Põhja-Atlandi Lepingu Organisatsiooni liikmesriigi ja muu välisriigi, kellega Eesti teeb sõjalist koostööd, sõjalaevad ning ranniku- ja piirivalve ja reostustõrje funktsiooni täitvad Euroopa Liidu liikmesriigi ja Euroopa Majanduspiirkonna liikmesriigi laevad“;

**11)** paragrahvi 509 lõike 1 punktis 9 asendatakse sõnad „reidil punkerdavad ning“ sõnaga „ankrualal“;

**12)** paragrahvi 509 lõiget 1 täiendatakse punktiga 91 järgmises sõnastuses:

„91) ankrualal alternatiiv- ja taastuvkütuseid punkerdavad laevad;“;

**13)** paragrahvi 5010 täiendatakse lõikega 13 järgmises sõnastuses:

„(13) Kui sadamasse saabuvale laevale on volitatud klassifikatsiooniühingu hindamise alusel väljastatud puhta laeva indeksi (*Clean Shipping Index*) A-, B- või C-keskkonnakategooria tunnistus, korrutatakse laevakülastuse veeteetasu vastavalt nimetatud keskkonnakategooriale järgmiselt:

1) A-kategooria laeval koefitsiendiga 0,3;

2) B-kategooria laeval koefitsiendiga 0,5;

3) C-kategooria laeval koefitsiendiga 0,8.“;

**14)** paragrahvi 5010 lõige 2 muudetakse ja sõnastatakse järgmiselt:

„(2) Ankrualale saabunud laeva eest, välja arvatud laeva punkerdamisel ning käesoleva seaduse § 509 lõike 1 punktides 9–10 nimetatud juhtudel, tasutakse veeteetasu 30 protsenti vastavatest tasumääradest juhul, kui laev ei sisene sadamasse.“;

**15)** paragrahvi 533 lõikeid 1 ja 2 täiendatakse pärast sõna „sadamasse“ sõnadega „või ankrualale“;

**16)** paragrahvi 753 lõike 4 punktis 2 asendatakse tekstiosa „28007“ tekstiosaga „28007-1“;

**17)** seadust täiendatakse §-ga 9513järgmises sõnastuses:

**„****9513. Veeteetasu määra erisus punkerdamisel**

Ankrualal muude kui alternatiiv- ja taastuvkütuste punkerdamise eest tasutakse 2026. aasta 1. jaanuarist kuni 31. detsembrini veeteetasu 50 protsenti käesoleva seaduse § 505 sätestatud vastavast tasumäärast.“.

**§ 2. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn „....“ ...................... 2025. a.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „....“ ...................... 2025. a.